Doki - Egy 125-ös motor forgalomba helyezése - Motorrevü
Most akarok venni egy 125 köbcentiméteres supermotot, de fogalmam sincs, hogy miket kell utána fizetni ha nincs forgalomba helyezve. Sok helyen néztem már de sehol nem kaptam pontos választ. Köszönöm előre is a segítséget!
Amennyiben a motort külföldről kívánja behozni, úgy az Okmányirodánál indított származásellenőrzést (8400,- Ft) követően kerülhet sor a motor műszaki vizsgáztatására és a regisztrációs adó megfizetésére. A származásellenőrzéshez szükség van a jármű külföldi forgalmi engedélyére és az adásvételi szerződésre.
Ha a motort belföldön vásárolja, de nem rendelkezik járműkísérő lappal, akkor eredetiségvizsgálatot kell végeztetni, amelynek költsége 500 ccm-ig: 15.000,- Ft A rendszámért 4200,- Ft-ot, az érvényesítő címkéért (műszaki matricáért) 450,- Ft-ot, a forgalmi engedélyért és a törzskönyvért pedig 6000-6000,- Ft-ot kell fizetni.
A forgalomba helyezéshez még kötelező-felelősségbiztosítást kell kötni, majd súlyadót kell utána fizetni. Az motor megszerzésének, származásának egyedi okai miatt tájékozódjon az okmányirodán, ill. vámhatóságnál a behozatal és forgalomba helyezés részleteiről.
Tisztelettel: dr Herpy Miklós 2009-05-21 12:30:50
2013-04-17 11:46:37
indeadly: elég reménytelenül hangzik. Első körben az okmányirodában érdemes érdeklődni, de elkerülhetetlen lesz az utolsó, a motort legálisan használó tulaj felkutatása is. Ha egyáltalán lehet még valamit kezdeni az ügyben.
Látom már elég régiek a hozzászólások, ezért megkérdezem.
Van egy 125-ös mocim, 50-esként vettem, de már lefülelte a rendőrség. A gondom az, hogy 125-ös és az adás-vételin 50 van... megkaptam a fejre koppintást, de még szeretném használni, csak már teljesen törvényesen, szabályosan. Nem érdemli meg, hogy alkatrészekre bontsam és eladjam.
Szóval nincs hozzá se forgalmi, se tőrzsköny.... szóval egyenlőre semmi.
Ezeket meg szeretném szerezni. Tudom, hogy már az elején elrontottam, de lenne valami mód rá, hogy ismét forgalomban lehessen használni?
Már a sokadik tulaj vagyok, aki 50-esként vette. Magyarországon már volt forgalomba helyezve, 2009-ben lett kivonva bejelentési kötelezettség elmulasztása miatt, ezt a zsaruk derítették ki...
Valaki mondana valami okosat, valami trollkodás nélkülit, esetleg csak egy kis kioktatással?
2009-05-06 09:09:33
Mire akarod használni? Utcán? akkor kell rá rendszám, meg műszaki vizsga, kötelező biztosítás. Erről az okmányirodában részletes, sorrendileg helyes információt adnak. Meg az árakról, illetékekről is. Az egész alapja egy szabályosan kitöltött adás-vételi szerződés.
Ha külföldről hoztad akkor kell regadót fizetned. Ja és évente kell utána teljesítmény adót is fizetni.
Ha csak pályára használod akkor kell egy vonóhorog, egy utánfutó, és azt forgalomba helyezni, és a motorba csak benzin kell..... Alternatíva egy mikrobusz. De közterületen nem közlekedhet a motor.
Én még jó régen helyeztem forgalomba egy 0-km-es MZ-t és nagyon gördülékenyen ment a dolog. (akkor még) bementem a rendőrségre a tizen valahányéves centrum áruházas adás-vételi szerződéssel, és ennek alapján kapott egy E-s rendszámot, és egy A6-os méretű ideiglenes forgalmit a motor. Mindehhez kellett egy kötelező biztosítási kötvény.
ezzel elgurultam 60 km-t a vizsgabázisra, ahol megcsodálták, és kapott műszaki vizsgát.
Vissza a hatósághoz, és kaptam rendes rendszámot, megy zöld forgalmit.
Ha jól emlékszem 40.000 Ft és 4 nap volt az egész.